**vlada republike srbije**

**Projekat „Podrška unapređenju socijalnog uključivanja u Republici Srbiji“,**

**faza 3, 7F -03916.03**

**ZAHTEV ZA DOSTAVLJANJE IZJAVE O ZAINTERESOVANOSTI**

**za angažovanje konsultanta/kinje za pripremu tematskog fokusa Indeksa rodne ravnopravnosti u Republici Srbiji**

Tim za socijalno uključivanje i smanjenje siromaštva Vlade Republike Srbije objavljuje konkurs za izbor konsultanta/konsultantkinje za pripremu tematskog fokusa Indeksa rodne ravnopravnosti u Republici Srbiji.

Ovaj konkurs finansira se sredstvima donacije Švajcarske Konfederacije putem Švajcarske agencije za razvoj i saradnju (SDC) u okviru projekta „Podrška unapređenju socijalnog uključivanja u Republici Srbiji“, faza 3. SDC pruža podršku Vladi Republike Srbije da unapredi proces socijalnog uključivanja u Republici Srbiji. Aktivnosti u okviru Projekta sprovodi Tim za socijalno uključivanje i smanjenje siromaštva, koji je nadležan za jačanje kapaciteta Vlade da razvija i sprovodi politike socijalnog uključivanja zasnovane na primerima dobre prakse EU. Takođe, Tim pruža podršku Vladi da koordinira, prati i izveštava u vezi sa aktivnostima u oblasti socijalnog uključivanja.

**Ciljevi angažovanja**

Glavni cilj projektnog zadatka je priprema *tematskog fokusa: Digitalizacija u svetu rada*, kao dela narativnog izveštaja trećeg Indeksa rodne ravnopravnosti u Republici Srbiji (u daljem tekstu IRR). Tematski fokus, kao novi segment Indeksa na nivou EU, biće uveden u nacionalni IRR sa posebnim fokusom na efekte digitalizacije na život žena i muškaraca. Preciznije, tematski fokus se odnosi na tri oblasti: upotrebu i razvoj digitalnih veština i tehnologija, digitalnu transformaciju sveta rada i šire posledice digitalizacije po ljudska prava, nasilje nad ženama i aktivnosti brige i nege.

Ovaj deo IRR izveštaja zasnivaće se na podacima Republičkog zavoda za statistiku, kao i na drugim izvorima: sekundarni podaci, istraživanja, analize itd.

Izrada IRR u Republici Srbiji sprovodi se u saradnji sledećih institucija i organizacija: Koordinaciono telo za rodnu ravnopravnost, Tim za socijalno uključivanje i smanjenje siromaštva Vlade Republike Srbije (SIPRU), UN Women, Republički zavod za statistiku (RZS), uz podršku Evropskog instituta za rodnu ravnopravnost (EIGE).

### Kontekst zadataka

SDC od 2009. pruža podršku Vladi Republike Srbije da unapredi proces socijalnog uključivanja u Republici Srbiji. Faze 1 (2009–2013) i 2 (2013–2017) ovog Programa imale su ključnu ulogu u podizanju svesti Vlade Republike Srbije o siromaštvu i socijalnoj isključenosti i unapređenju njenih kapaciteta za preduzimanje mera na njihovom suzbijanju. **Tokom faza 1 i 2 ostvareni su sledeći ključni rezultati na nivou ishoda:** uspostavljanje Tima za socijalno uključivanje i smanjenje siromaštva 2009. godine; kvalitetniji nacionalni strateški okvir koji bolje odražava potrebe socijalno isključenog stanovništva; osnažena socijalna dimenzija procesa evropskih integracija; unapređeni nacionalni mehanizmi za praćenje i izveštavanje; poboljšani kapaciteti nacionalnih i lokalnih institucija za koordinaciju javnih politika; uvođenje inovativnih instrumenata za procenu uticaja javnih politika na socijalno isključene grupe; jak osećaj vlasništva nad procesom socijalnog uključivanja kod donosilaca odluka i šireg kruga zainteresovanih aktera; promovisanje inovacija u javnim politikama na lokalnom nivou. Trećom fazom programa **operativno upravlja Tim za socijalno uključivanje i smanjenje siromaštva** pri Kabinetu predsednice Vlade kao glavnog korisnika programa u Vladi Republike Srbije.

U realizaciji faze 3 Programa, Tim promoviše inovativne oblike dijaloga sa partnerima i korisnicima i tako povećava održivost reformi i željenih promena u društvu. Željene promene su grupisane i formulisane u **tri glavna ishoda** okrenuta ka nosiocima dužnosti, odnosno krajnjim korisnicima:

**Ishod 1:** Relevantne nacionalne i lokalne institucije delotvornije primenjuju odabrana načela dobrog upravljanja (sa akcentom na participaciji, jednakosti i nediskriminaciji) prilikom ostvarivanja prioriteta socijalnog uključivanja u skladu sa međunarodnim standardima, u oblastima javnih politika koje su povezane sa socijalnim uključivanjem (socijalna zaštita, obrazovanje, zdravlje, zapošljavanje i stanovanje).

**Ishod 2:** Institucije na lokalnom nivou u ciljanim opštinama bolje odgovaraju na potrebe siromašnih i socijalno isključenih građana, i

**Ishod 3:** Osobe u stanju socijalne isključenosti (žene, mladi, Romi/kinje, migranti i osobe sa invaliditetom, posebno u ruralnim i izuzetno siromašnim područjima) osnažene su kroz podršku okruženja da koriste kvalitetne, integrisane i inkluzivne usluge socijalne zaštite, obrazovanja, zapošljavanja, zdravstvene zaštite i stanovanja.

### Projektni zadatak i opis posla/očekivani rezultati

Konsultant/kinja će raditi na pripremi tematskog fokusa IRR u Republici Srbiji kroz:

* redovne konsultacije sa Timom za socijalno uključivanje i smanjenje siromaštva Vlade Republike Srbije (SIPRU), Republičkim zavodom za statistiku (RZS), Koordinacionim telom za rodnu ravnopravnost (KTRR), UN Women i drugim akterima, ako je potrebno;
* prikupljanje i klasifikaciju dostupnih podataka i informacija neophodnih za izradu tematskog fokusa, kao dela narativnog izveštaja trećeg Indeksa rodne ravnopravnosti u Republici Srbiji;
* korišćenje metodologije i smernica Evropskog instituta za rodnu ravnopravnost za izradu ovog dela IRR izveštaja;
* korišćenje podataka i informacija koje će Republički zavod za statistiku prikupiti za pripremu izveštaja, kao i drugih izvora: sekundarni podaci, istraživanja, analize itd.;
* pripremu nacrta teksta tematskog fokusa;
* pripremu finalnog teksta tematskog fokusa, u skladu sa komentarima i sugestijama dobijenim od SIPRU, RZS, KTRR, UN Women i EIGE, na srpskom i engleskom jeziku;
* pripremu prezentacije ključnih nalaza tematskog fokusa;
* javno predstavljanje rezultata Indeksa rodne ravnopravnosti na događaju na kojem će biti predstavljen Indeks rodne ravnopravnosti u Republici Srbiji.

### Trajanje angažmana

Angažman će se sprovoditi u okviru projekta „Podrška unapređenju socijalnog uključivanja u Republici Srbiji”, faza 3, 7F-03916.03, koji se sprovodi do 31. decembra 2021. godine. Konsultant/kinja koji/a ispuni kriterijume će biti angažovan/a u periodu od 28. decembra 2020. do 30. aprila 2021. godine.

**\*\*\***

Tim za socijalno uključivanje i smanjenje siromaštva poziva zainteresovane konsultante/konsultantkinje da podnesu svoju izjavu o zainteresovanosti za pružanje navedenih usluga.

**Zainteresovani konsultant/konsultantkinja treba da ispunjava sledeće uslove:**

* Univerzitetska diploma u oblasti društvenih nauka ili drugim relevantnim oblastima;
* Prethodno radno iskustvo ili saradnja sa organizacijama/institucijama koje rade u domenu socijalnog uključivanja i smanjenja siromaštva,
* Dobro poznavanje statistike, prikupljanja i obrade podataka;
* Prethodno iskustvo u pisanju izveštaja i analiza zasnovanih na podacima u oblastima relevantnim za projektni zadatak;
* Prethodno iskustvo u pisanju izveštaja i kontekstualizaciji podataka u oblasti rodne ravnopravnosti će se smatrati prednošću;
* Odlične veštine pisanja i analitičke veštine;
* Odlične istraživačke veštine;
* Odlične komunikacione veštine;
* Odlično znanje engleskog jezika.

**Izjava o zainteresovanosti treba da sadrži sledeće informacije:** 1) informacije o konsultantu/konsultantkinji (popuniti formular dat u Prilogu 1); 2) informacije o iskustvu u realizaciji sličnih aktivnosti iz kojih se mogu videti kvalifikacije i sposobnosti za sprovođenje projektnog zadatka (popuniti formular dat u Prilogu 2), 3) biografiju na engleskom jeziku (Prilog 3).

# Izbor će se vršiti primenom metode: “Izbor pojedinačnih konsultanata“, u skladu sa postupkom predviđenim Prilogom br. 3 iz Sporazuma između Vlade Švajcarske Konfederacije i Vlade Republike Srbije u vezi sa donacijom za projekte „Podrška unapređenju socijalnog uključivanja u Republici Srbiji”, faza 3, koji možete pogledati na <http://socijalnoukljucivanje.gov.rs/wp-content/uploads/2018/08/Prilog-broj-3.doc>.

Molimo da izjavu o zainteresovanosti dostavite elektronskom poštom na adresu jovana.ilic@gov.rs najkasnije **do srede, 23. decembra 2020. godine do 17 časova**.

**PRILOG 1**

**OBRAZAC IZJAVE O ZAINTERESOVANOSTI**

Izražavam zainteresovanost za poziciju konsultanta/kinje za pripremu tematskog fokusa Indeksa rodne ravnopravnosti u Republici Srbiji.

|  |  |
| --- | --- |
| **Ime i prezime aplikanta** |  |
| **Adresa** |  |
| **Broj telefona** |  |
| **E-mail adresa** |  |

Ovim potvrđujem da su ovde navedeni i priloženi podaci potpuni i tačni.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime aplikanta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis

\_\_\_\_\_\_\_\_\_\_\_\_\_\_\_\_\_\_\_\_\_

Datum

**PRILOG 2**

**Iskustvo u obavljanju sličnih zadataka**

|  |  |  |  |
| --- | --- | --- | --- |
| ***Period trajanja (od – do)*** | ***Lokacija*** | ***Organizacija i kontakt osoba*** ***(ime, prezime i email adresa)*** | ***Opis***  |
|  |  |  |  |
|  |  |  |  |
|  |  |  |  |

**PRILOG 3**

**BIOGRAFIJA (na engleskom jeziku)**